होटल में जुआ खेलते 4 पकड़े, कार 76 हजार रुपए भी जब्त
स्थानीयपुलिस ने यहां राष्ट्रीय राजमार्ग 65 पर स्थित एक होटल पर छापा मारकर उसमें जुआ खेल रहे 4 जनों को गिरफ्तार किया है। थानाधिकारी नागरमल कुमावत ने बताया कि मुखबिर के जरिए मिली सूचना के अनुसार पुलिस ने सर्च वारंट प्राप्त करके राष्ट्रीय राजमार्ग 65 पर स्थित होटल गणगौर में छापा मारा।
पुलिस की ओर से की गई कार्रवाई के दौरान वहां कमरा नं. 10 में ताश पत्ती से जुआ खेलते हुए चार व्यक्ति मिले, पुलिस ने चारों को गिरफ्तार कर लिया। जुआ खेल रहे लोगों के कब्जे से ताश पतियों सहित 76 हजार 310 रुपए जुए की राशि जब्त की गई। गिरफ्तार किए गए जुआरियों में अनिल सोनी निवासी कुम्हारों का बास, कमलेश सोनी निवासी सदर बाजार, पंकज भोजक निवासी भोजक कॉलोनी एवं तोलाराम नाई निवासी पहली पट्टी शामिल है।
इनकी एक वैगन-आर कार भी पुलिस ने मौके से ही जब्त की है। थानाधिकारी ने बताया कि क्षेत्र में जुआरियों के खिलाफ कार्रवाई आगे भी जारी रहेगी। उल्लेखनीय है कि बीते कई दिनों से लाडनूं क्षेत्र में पुलिस को मुखबिर के जरिए ताश पत्ती पर जुआ खेलने की सूचना मिल रही थी। जिस पर पुलिस ने कार्रवाई शुरू की।
hin_Deva hin_Deva hin_Deva hin_Deva